J E G Y Z Ő K Ö N Y V

Készült: Inke Község Önkormányzat Képviselő-testületének 2008. december 15-én 17 órakor megtartott nyílt képviselő-testületi üléséről. 
Az ülés helye: Polgármesteri Hivatal tárgyalóterme Inke, Kanizsai u. 6.
Jelen vannak: a mellékelt jelenléti íven szereplők
Igazoltan távol maradt: Diós László képviselő
Meghívottként jelen van: -------------

Rózsa Sándor polgármester: köszönti a megjelenteket 17.00 órakor és megállapítja, hogy az ülés határozatképes a megválasztott tíz települési képviselő nyolc közül (8) fő jelen van, valamint azt, hogy a képviselő-testület ülése a hatályos jogszabályok előírásainak és az SZMSZ-nek megfelelően került összehívásra.
Tájékoztatja a képviselőket, hogy az Ötv. 17. § (1) értelmében az ülésről jegyzőkönyv készül.
Jegyzőkönyv-hitelesítőknek felkéri Bujtor Ferenc és Kovácsné Dr. Gáti Kornélia képviselőket. 
Ismerteti a meghívóban közölt napirendi pontokat. Javasolja, hogy a 4. napirendet 1. napirendként tárgyalják, és 4. napirendként a helyi adókról szóló rendelet módosítását tárgyalják.
A képviselő-testület 8 igen szavazattal az alábbi napirendet elfogadta.

Napirendi pontok:

Nyílt ülés:

1.)	Inke Község Közoktatási Esélyegyenlőségi Helyzetelemzésének megtárgyalása és elfogadása
Előadó: Rózsa Sándor polgármester

2.)	A luxusadóról szóló 6/2006. (III. 30.) számú rendelet módosítása
     Előadó: Rózsa Sándor polgármester

3.)	A 2009. évi kéményseprődíjak megtárgyalása és elfogadása
     Előadó: Rózsa Sándor polgármester

4.)	A helyi adókról szóló 7/2008.(IV.29.) számú rendelet módosításának megtárgyalása

5.)	A 2009. évi hulladékszállítási díjak megtárgyalása és elfogadása
     Előadó: Rózsa Sándor polgármester

6.)	Egyebek

1.)Inke Község Közoktatási Esélyegyenlőségi Helyzetelemzésének megtárgyalása és elfogadása

Rózsa Sándor polgármester: A Gróf Bethlen István Általános Iskolára és Óvodára vonatkozó Esélyegyenlőségi Tervet a testület a 2008. február 14-én tartott ülésén jóváhagyta. Az Esélyegyenlőségi Terv elkészítésében Közoktatási Esélyegyenlőségi Szakértő nem vett részt, ezért az Oktatási és Kulturális Minisztérium megbízta Dági Csilla szakértőt, hogy a település vonatkozásában az esélyegyenlőségi helyzetelemzést elkészítse a 33 leghátrányosabb helyzetű kistérség felzárkóztatására irányuló program keretében.

Lancsák József igazgató: az elfogadott közoktatási tervet véleményezte a szakértő, valamint kért hozzá kiegészítéseket az integrációs oktatással, a diákok továbbtanulásával kapcsolatosan. A halmozottan hátrányos helyzetű diákok száma növekedett, korábban csak 10%-ot tettek ki tanulók között, az utolsó évben majdnem elérik a létszám kétharmadát. Ezt a változást meg kellett indokolni.  Az elkészített Esélyegyenlőségi Helyzetelemzéssel az intézmény Pedagógiai Programja összhangban van.

Papné Szabó Mónika jegyző: a szakértő által véleményezett Esélyegyenlőségi Helyzetelemzést az OM jóváhagyta. A testületnek is jóvá kell hagynia, majd ezt követően a szakértő záradékolni fogja. Nagyon sok pályázat alapfeltétele, hogy a település Esélyegyenlőségi Helyzetelemzéssel rendelkezzen.

Inke Község Önkormányzat Képviselő- testülete 8 igen szavazattal, egyhangúlag az alábbi határozatot hozta. 

Inke Község Önkormányzat Képviselő-testületének
140/2008.(12.15.) számú határozata:
Inke Községi Önkormányzat Képviselő-testülete Inke Község Közoktatási Esélyegyenlőségi Helyzetelemzését elfogadja.
A Közoktatási Esélyegyenlőségi Helyzetelemzés a Gróf Bethlen István Általános Iskola és Óvoda Pedagógia Programjával összhangban van.
/ Az Esélyegyenlőségi Helyzetelemzés a jegyzőkönyvhöz mellékelve./

 2. ) A luxusadóról szóló 6/2006. (III. 30.) számú rendelet módosítása

Rózsa Sándor polgármester: a rendelet tervezet kiküldésre került, részletesen ismerteti azt.
 / A rendelet tervezet a jegyzőkönyvhöz mellékelve./ 

Dr. Fliszár Mária képviselő 17.14 perckor megérkezik az ülésre.

Inke Község Önkormányzat Képviselő-testülete 9 igen szavazattal egyhangúlag az alábbi rendeletet alkotta.
Inke Község Önkormányzat Képviselő-testületének
18/2008.(XII.15.) számú rendelete a luxusadóról szóló 6/2006. (III.30.) számú rendelet módosításáról.
(A rendelet a jegyzőkönyvhöz csatolva.)

3.)A 2009. évi kéményseprődíjak megtárgyalása és elfogadása

Rózsa Sándor polgármester: a rendelet tervezet kiküldésre került, részletesen ismerteti azt.
/ A rendelet tervezet a jegyzőkönyvhöz mellékelve./ Infláció mértékének megfelelő a kéményseprődíjak megemelése, ez elfogadható.

Inke Község Önkormányzat Képviselő-testülete 9 igen szavazattal egyhangúlag az alábbi rendeletet alkotta.

Inke Község Önkormányzat Képviselő-testületének
19/2008.(XII.15.) számú rendelete a kéményseprődíjakról szóló 19/2004.(XI.16.) számú rendelet módosításáról.

(A rendelet a jegyzőkönyvhöz csatolva.)

4.) A helyi adókról szóló 7/2008.(IV.29.) számú rendelet módosításának megtárgyalása

Rózsa Sándor polgármester: a rendelet tervezet kiküldésre került, részletesen ismerteti azt.
/ A rendelet tervezet a jegyzőkönyvhöz mellékelve./ Mivel a jövő évben az önkormányzatok még az ideinél is kevesebb összegű állami támogatásra számíthatnak, ezért rákényszerülünk, hogy a magánszemélyek kommunális adóját megemeljük 5500 Ft-ról 6000 Ft-ra. A vállalkozók kommunális adóját és az iparűzési adó mértékét emelni nem tudjuk, mivel azok a maximum összegben vannak megállapítva.

Inke Község Önkormányzat Képviselő-testülete 9 igen szavazattal egyhangúlag az alábbi rendeletet alkotta.

Inke Község Önkormányzat Képviselő-testületének
20/2008.(XII.15.) számú rendelete a helyi adókról szóló 7/2008.(IV.29.) számú rendelet módosításáról.
(A rendelet a jegyzőkönyvhöz csatolva.)

5.)A 2009. évi hulladékszállítási díjak megtárgyalása és elfogadása

Rózsa Sándor polgármester: a rendelet tervezet kiküldésre került, részletesen ismerteti azt.
/ A rendelet tervezet a jegyzőkönyvhöz mellékelve./ 
Az idei évi díjakhoz képest 14,8 %-os emeléssel küldte meg Saubermacher-Pannónia Hulladékgyűjtő Kft. a hulladékszállítás 2009. évre vonatkozó díját. Az idei évben a szelektív hulladékszállításért nem kértek semmit, de a jövő évben ezért is fizetni kellene. Javasolja, hogy mivel az üzemanyagárak csökkentek, csak a KSH által közölt infláció mértékével megegyező díjemelést tudják elfogadni, és amennyiben a szelektív hulladék elszállítását nem tudják ingyenesen vállalni, akkor nem tartanak igényt a szelektív hulladékszállításra.

Inke Község Önkormányzat Képviselő- testülete 9 igen szavazattal, egyhangúlag az alábbi határozatot hozta. 

Inke Község Önkormányzat Képviselő-testületének
141/2008.(12.15.) számú határozata:
Inke Községi Önkormányzat Képviselő-testülete a hulladékszállításra vonatkozó - a Saubermacher-Pannónia Hulladékgyűjtő Kft. által megállapított- 2009. évi díjak összegét nem fogadja el, a szolgáltatás nyújtásáért a KSH által közölt inflációval megegyező mértékű emeléssel megállapított díjakat tartja elfogadhatónak.
Amennyiben a Saubermacher-Pannónia Hulladékgyűjtő Kft. a szelektív hulladék szállítását ingyenesen nem tudja biztosítani, abban az esetben erre a szolgáltatásra nem tartanak igényt.
Felelős: Papné Szabó Mónika jegyző-közlésért
Határidő: ülést követő nap

Papné Szabó Mónika jegyző az ülésről kimegy, és a hirdetőtáblára kifüggeszti az elfogadott rendeleteket.

6.)Egyebek

-Rózsa Sándor polgármester: Az RFV Regionális Fejlesztési, Beruházási, Termelő és Szolgáltató Nyrt. a 2006. 12. 04-én kelt hőszolgáltatási szerződés módosítását kéri. A szerződésmódosítás arra vonatkozik, hogy a Gróf Bethlen István Általános Iskola és Óvodánál felhasznált hődíjat a gázszolgáltató által kiszámlázott gázárhoz igazítják. A díjnak a megváltozott gázárhoz való igazítása a mindenkori árváltozás időpontjában történik és a gázár a következő módosításig érvényes. A szolgáltatási díj változását a megelőző negyedév hivatalos KSH fogyasztói árindex változásának megfelelő inflációkövetéssel a Szolgáltató érvényesíti a számlájában. Az inflációkövetés első időpontja 2009. 01.01. Javasolja, hogy a szerződés módosítását a testület fogadja el.

Inke Község Önkormányzat Képviselő- testülete 9 igen szavazattal, egyhangúlag az alábbi határozatot hozta. 

Inke Község Önkormányzat Képviselő-testületének
142/2008.(12.15.) számú határozata:
Inke Községi Önkormányzat Képviselő-testülete RFV Regionális Fejlesztési, Beruházási, Termelő és Szolgáltató Nyrt. a 2006. 12. 04-én kelt hőszolgáltatási szerződés módosítását elfogadja.
Felhatalmazza a polgármestert a szerződésmódosítás aláírására.
Felelős: Rózsa Sándor polgármester
Határidő: 2008. december 31.
/  A szerződés tervezet a jegyzőkönyvhöz mellékelve./

-Rózsa Sándor polgármester: az inkei Cigány Kisebbségi Önkormányzat 20.000 Ft támogatást kér a testülettől.

Kovácsné Dr. Gáti Kornélia képviselő: megkérdezi, hogy mennyi állami támogatást kapott a CKÖ ebben az évben.

Karsai György képviselő: 555.000 Ft-ot kaptunk.

Kovácsné Dr. Gáti Kornélia képviselő: megkérdezi, hogy ez az összeg mire lett felhasználva.

Karsai György képviselő: működési kiadásokra lett felhasználva, rendezvényeken vettünk részt. Egy szervezetet hoztunk létre, melynek neve a Hátrányos Helyzetűek Egymásért Somogy Megyei Egyesülete. Ezzel kapcsolatosan is voltak kiadásaink. Az állami támogatás minimális összegű, nem fedezi a működési költségeket, ezért kér támogatást az önkormányzattól.

Kovácsné Dr. Gáti Kornélia képviselő: támogatja a kérést azzal a feltétellel, hogy jövőre eredményt szeretne látni. 

Inke Község Önkormányzat Képviselő- testülete 9 igen szavazattal, egyhangúlag az alábbi határozatot hozta. 

Inke Község Önkormányzat Képviselő-testületének
143/2008.(12.15.) számú határozata:
Inke Községi Önkormányzat Képviselő-testülete az inkei Cigány Kisebbségi Önkormányzatot (8724 Inke, Kanizsai u. 6.) 20.000 Ft, azaz húszezer forint összeggel támogatja.
Felhatalmazza a polgármestert a támogatás kifizetésére.
Felelős: Rózsa Sándor polgármester
Határidő: 2008. december 31.

-Rózsa Sándor polgármester: A Gróf Bethlen István Általános Iskola és Óvoda az óvodások részére játékok vásárlásához 50.000 Ft támogatást kér. Javasolja, hogy a testület a kért támogatást adja meg a gyerekeknek, és az iskolásoknak a karácsonyi ünnepség megrendezéséhez 20.000 Ft támogatást nyújtson.

Inke Község Önkormányzat Képviselő- testülete 9 igen szavazattal, egyhangúlag az alábbi határozatot hozta. 

Inke Község Önkormányzat Képviselő-testületének
144/2008.(12.15.) számú határozata:
Inke Községi Önkormányzat Képviselő-testülete
 a Gróf Bethlen István Általános Iskola és Óvoda (8724 Inke, Szabadság park 1.) óvodásai részére 50.000 Ft, azaz ötvenezer forint támogatást nyújt játékok vásárlására, valamint az iskolások részére a karácsonyi ünnepség megtartásához 20.000 Ft, azaz húszezer forint támogatást nyújt.
Felelős: Rózsa Sándor polgármester
Határidő: 2008. december 18.

-Molnár Tibor alpolgármester: a Kisdencsi településrészen az út nagyon rossz állapotban van, a javításra kellene oda kőzúzalékot vitetni.

Rózsa Sándor polgármester: az idei év költségvetésébe nem fér bele az útjavítás, januárban megcsináltatjuk. Két autó kőzúzalék hozatalát javasolja az út javíttatására.

Inke Község Önkormányzat Képviselő- testülete 9 igen szavazattal, egyhangúlag az alábbi határozatot hozta. 

Inke Község Önkormányzat Képviselő-testületének
145/2008.(12.15.) számú határozata:
Inke Községi Önkormányzat Képviselő-testülete a Kisdencsi településrész útjának javítására 2009. január hónapban két autó kőzúzalékot hozat a 2009. évi költségvetés terhére.
Felhatalmazza a polgármestert, hogy fuvarozó vállalkozóktól kérjen árajánlatot a kőzúzalék árára és a szállítási költségekre, és a legkedvezőbb ajánlatot adó vállalkozóval a szállítást lebonyolítsa.
Felelős: Rózsa Sándor polgármester
Határidő: 2009. január 31.

-Papné Szabó Mónika jegyző: elkészült a Szociális Alapfeladatok Ellátásának Intézménye Szakmai Programja és a Szervezeti és Működési Szabályzata, melyet részletesen ismertet. A Szakmai Programot a kaposvári Módszertani Intézet véleményezte, és kiválóra értékelte.

Inke Község Önkormányzat Képviselő- testülete 9 igen szavazattal, egyhangúlag az alábbi határozatot hozta. 

Inke Község Önkormányzat Képviselő-testületének
146/2008.(12.15.) számú határozata:
Inke Községi Önkormányzat Képviselő-testülete a Szociális Alapfeladatok Ellátásának Intézménye Szakmai Programját és a Szervezeti és Működési Szabályzatát jóváhagyja.
/ A Szakmai program és az SZMSZ a jegyzőkönyvhöz mellékelve./

Rózsa Sándor polgármester megkérdezte, hogy kinek van egyéb véleménye, hozzászólása. Amennyiben nincs, úgy a képviselő-testület nyílt ülését bezárja.

A nyílt ülés 17.00 órakor kezdődött és 18.15 órakor ért véget.

K.m.f.t.

                Rózsa Sándor                                                                        Papné Szabó Mónika
	    polgármester                                                                              jegyző

Jegyzőkönyv – hitelesítők:

                         Bujtor Ferenc			                    Kovácsné Dr. Gáti Kornélia                                    
      képviselő                                                               képviselő